钦定古今图书集成/明伦汇编/氏族典/第358卷 > 林国钧
## 钦定古今图书集成/明伦汇编/氏族典/第358卷 > 林国钧

按《万姓统谱》：国钧字公秉，莆田人。早游场屋，率不利，
自三舍法罢，遂不复有仕进意。高宗朝授迪功郎，加
承议郎致仕。好施与，务以积阴德为心。建红泉义学
以淑俊秀，置义田以赡四方从学之士。年九十，齿发
落复生，作亭名曰“回年。”子二人，充南安军司户参军，
褒建宁府司法参军。

通性理之学，而于《易》《诗》《书》尢有所造诣。梁克家判福
州，延礼于郡庠，讲道授业，一时学者云集，克家深器
重之。所著有《易》《诗》《书》《春秋》等论，《韩柳辨疑》《语录》诸书，
学者称为榕台先生。卒，贫不能葬，县令刘既济为卜
地安厝，后县令黄龟朋为立祠。今祀于学宫。”